
Walang ilusyon ang Partido at rebolusyonaryong 
kilusan na magkakaroon ng pundamental na mga 
pagbabago sa bulok na malakolonyal at malapyudal na 
sistemang panlipunan sa ilalim ng rehimeng Macapagal- 
Arroyo. Magpapatuloy ang imperyalistang dominasyon 
at pandarambong, ang pang-aapi ng mga lokal na 
naghaharing uri, ang busabos na katayuan ng 
mamamayan at ang pasistang pandarahas at panlilinlang 
ng estado. 

Gayunpaman, laluna sa maagang bahagi ng 
paghahari ni Macapagal-Arroyo, patuloy na 
kinakailangang igiit ang adyenda ng mamamayan at igiit 
kay Macapagal-Arroyo na ilagay ito sa sentro ng 
kanyang programa. 

Upang maipagtanggol ang interes ng mamamayan, 
kung gayon, kinakailangang patuloy na magpunyagi sa 
rebolusyonaryong daan, sa lahat ng larangan ng 
pakikibaka, laluna sa larangan ng armadong pakikibaka. 


ANG ESENSYA AT PINATUTUNGUHAN 
NG REHIMENG MACAPAGAL-ARROYO 

Si Gloria Macapagal-Arroyo ang kasalukuyang 
hepe ng neokolonyal na papet na gubyerno. 
Kinakatawan niya at ng kanyang rehimen ang interes 
ng dayuhang monopolyong kapitalismo at ng mga lokal 
na mapagsamantalang uring malalaking burgesyang 
kumprador at malalaking panginoong maylupa. 
Gayundin, si Macapagal-Arroyo ay kumakatawan 
pangunahin sa paksyunal na interes ng pangkating 
Ramos at kontra sa interes ng pangkating Estrada- 
Marcos at Aquino-Cojuangco. 

Gayunpaman, natatangi ang rehimeng Macapagal- 
Arroyo dahil iniluwal ito ng isang demokratikong 
kilusang masa na nagpabagsak sa kinamumuhiang bulok 
na gubyernong Estrada. Nasa gulugod ng kilusang 
masang ito ang nagkakaisang prente ng masang 
anakpawis, petiburgesya at pambansang burgesya at 
mga anti-Estradang reaksyunaryo. 

Subalit, sa pagmamadaling kagyat na isiguro ang 
kanilang paksyunal na interes, unang inasikaso ni 
Macapagal-Arroyo ang pagluluklok ng tauhang maka- 
Ramos, laluna ang mga dating heneral at mga maka- 
imperyalistang teknokrata. Samantala, magpa- 
sahanggang-ngayon, wala pang mga hakbangin si 
Macapagal-Arroyo na tumutugon sa mga kagyat na 
hinaing ng mamamayan. 

Ipinagmamalaki ng bagong gubyerno na sa 
pagbagsak ni Estrada ay may “panunumbalik ng 
kumpyansa” ng mga dayuhang mamumuhunan. Subalit 
ang tunay at pundamental na mga suliranin ng ekonomya 
ng Pilipinas ay ang dominasyon at pandarambong ng mga 
dayuhang monopolyong kapitalista at ng kanilang mga 
lokal na kasosyong malalaking kapitalista at ang pagpigil 
nila sa pag-unlad ng mga batayang industriya at 
pagsasakatuparan ng tunay na reporma sa lupa. Upang 
tugunan ang pang-ekonomikong interes ng mamamayan, 
kailangang isagawa ang mga radikal na hakbangin, 
kabilang ang pagbabaligtad sa patakaran ng 
liberalisasyon, deregulasyon, at denasyunalisasyon, na 
mahigpit na itinaguyod ni Macapagal-Arroyo sa 
nakaraan. 

Kapuna-puna na ang gabinete ni Macapagal-Arroyo 
ay puno ng mga pasistang dating upisyal ng AFP na 
eksperto sa psywar kabilang na si Hen. Fidel Ramos. 
Ang mga ito ay kilala sa paggamit ng tabing ng 
“kapayapaan” upang pagtakpan ang mas saligang 
patakaran ng paggamit ng pasistang karahasan sa 
balangkas ng pagsusulong ng kontra-rebolusyonaryong 
digma laban sa mamamayan. 

Habang patuloy na tumatanggi si Macapagal-Arroyo 
na tugunan ang interes ng mamamayan, napapawi ang 
batayan para sa posibleng kritikal na alyansa sa pagitan 
ng mga progresibo, makabayan at demokratikong 
pwersa sa isang panig, at ng rehimeng Macapagal- 
Arroyo, sa kabilang panig. Laluna sa harap ng mga banta 
sa istabilidad ng kanyang gubyerno, makabubuti kay 
Macapagal-Arroyo na positibong tumugon sa mga 
demokratikong kahilingan ng nagkakaisang prenteng 
nagluklok sa kanya sa poder 
at himukin ang suporta at 
tulong nito para sa kanyang 
rehimen. 

Kinakailangan niyang 
maagap na tugunan ang mga 
isinisigaw ng mamamayan na 
kinabibilangan ng pag-usig 
kay Estrada, puspusang 


kampanya laban sa 
korupsyon at katiwalian sa 
gubyerno; kagyat na 


remedyo at matagalang 
pagpapabuti sa hanapbuhay, 
sahod, pabahay; tunay na 


Kailangang panatilihing mataas 
ang militansya ng mamamayang 
Pilipino sa pamamagitan 
pangunahin ng solidong pag- 
oorganisa sa malawak na 
mamamayang lumahok sa mga 
demonstrasyong anti-Estrada, 
laluna ang mga estudyante, 
manggagawa, maralitang lunsod, 
mga propesyunal at taong 
simbahan. 


reporma sa lupa para sa masang magsasaka; pagtatakwil 
sa patakaran ng denasyunalisasyon, deregulasyon, 
liberalisasyon, kontraktwalisasyon, kaswalisasyon at iba 
pang anyo ng pambubusabos, pagtatakwil sa 
militarisasyon, militarismo at total war, paggawad ng 
katarungan sa mga biktima nito, at pagsasaisantabi ng 
VFA at paglaban sa panghihimasok ng US sa panloob 
na usapin ng bansa. 


MGA TUNGKULIN 
NG REBOLUSYONARYONG KILUSAN 

Nasa mahusay na katayuan ang rebolusyonaryong 
kilusan upang umani ng malaki mula sa pakikibaka sa 
pagbabagsak ng rehimeng Estrada. Ang wastong 
pagpupunyagi sa pagsusulong ng kilusang masa at 
pagpapalapad at pagpapatatag sa nagkakaisang prente 
ay naglagay sa mga rebolusyonaryong pwersa sa 
napakahusay na pusisyon upang samantalahin ang 
paborableng sitwasyon at ibayong makapagpalakas at 
lahatang-panig na sumulong. 

Kailangang panatilihing mataas ang militansya ng 
mamamayang Pilipino sa pamamagitan pangunahin ng 
solidong pag-oorganisa sa malawak na mamamayang 
lumahok sa mga demonstrasyong anti-Estrada, laluna 
ang mga estudyante, manggagawa, maralitang lunsod, 
mga propesyunal at taong simbahan. 

Kinakailangang puspusang isagawa ang 
pampulitikang edukasyon at rebolusyonaryong 
propaganda upang malagom ang kanilang karanasan sa 
pakikibakang anti-Estrada, ilinaw ang sitwasyon at mga 
tungkulin sa ilalim ng rehimeng Macapagal-Arroyo, itaas 
ang kanilang kamulatan hinggil sa kasaysayan at lipunang 
Pilipino at himukin sila sa rebolusyonaryong landas. 
Kailangan ding kabigin ang 
mga maralitang lunsod na 
nilinlang ni Estrada at 
itaguyod ang kanilang interes 
kaisa ng mamamayan sa 
pangkalahatan. 

Kaalinsabay nito, 
kailangang patuloy na 
palakasin at palawakin ang 
nabuong nagkakaisang 
prenteng anti-Estrada tungo 
sa pagtataguyod ng tunay na 
panlipunan at pambansang 
pagbabago. Pangalagaan 
ang mga relasyong nabuo at 

napalawak sa proseso ng pagsusulong ng kilusang 
protesta. Maaari itong gawin sa antas pambansa, 
pamprubinsya o panrehiyon at sa mga lokalidad. 
Kailangang gamitin ang mga ugnayang ito hindi lamang 
para sa pagsusulong ng mga pampulitikang pakikibaka 
kundi pati sa pag-abot sa malawak na masa at 
pagbubuo ng solidong organisadong lakas sa batayang 
antas. 

Kailangan ding tuluy-tuloy na ilantad ang mga 
kontra-rebolusyonaryong pwersang nagpapanggap na 
“Kaliwa”. Sa partikular, kailangang ilantad ang kanilang 
naging pagtatangkang hatiin ang nagkakaisang prenteng 
anti-Estrada sa pamamagitan ng mga buhul-buhol na 
islogan at paghahalu-halo ng mga usaping estratehiko 
at taktikal. Kailangan ding ilantad ang bulok na gawain 
ng mga ito, laluna ang pagbebenta ng Sanlakas-BMP 
sa interes ng mga manggagawa at maralitang lunsod. 

Higit sa lahat, kinakailangang patuloy na paigtingin 
ang rebolusyonaryong armadong pakikibaka sa 
kanayunan. Kinakailangang patuloy na palakasin at 
paramihin ang mga larangang gerilya, isulong ang mga 
pakikibakang antipyudal ng masang magsasaka, ilunsad 
ang paparami at papalaking mga taktikal na opensiba 
at palawakin at patatagin ang rebolusyonaryong baseng 
masa. Ang mga pwersa sa kalunsuran ay kailangang 
patuloy na himukin na magtungo sa kanayunan at 
sumanib sa rebolusyonaryong armadong pakikibaka. 

Ang pagbubukas ng NDFP sa muling pagdaraos 
ng usapang pangkapayapaan ay alinsunod sa mga 
rebolusyonaryong prinsipyo at programa ng 
demokratikong rebolusyong bayan. Ito ay karagdagang 
larangan ng pakikibaka upang isulong ang interes ng 
mamamayan, palaganapin ang programa ng pambansa- 
demokratikong rebolusyon at ilantad ang kawalang 
interes ng reaksyunaryong estado na itaguyod ang 
kagalingan ng mamamayan. 


ANG PAGKILOS ng daan-daan libong mamamayan sa 
EDSA at sa buong bansa na nagpatalsik kay Estrada 
ay babala kay Macapagal-Arroyo na ang bawat kilos 
at ilalabas nitong patakaran at mga batas ay masugid 
na babantayan ng mamamayan. Anumang pagyurak 
sa interes ng masang anakpawis, ang bawat paglabag 
sa mga demokratikong karapatan, lahat ng pagtataksil 
sa pambansang interes at pangangayupapa sa interes 
ng mga dayuhan ay mag-uudyok sa muling pag-aalsa 
ng mamamayan. W 


Parusahan si Estrada! 


ANG PAGPARUSA KAY JOSEPH ESTRADA 
= at sa lahat ng pinakamalaking 
rars 
JE 
GAN 
.p! 


N kriminal at mandarambong, ang 
unang sukatang gagamitin ng 
mamamayan upang husgahan 
ang kapasyahan ng rehimeng 
Macapagal-Arroyo na 
4 itaguyod ang mgalayunin ng 
| EDSA2. 

Kinakailangang kagyat na 
isakatuparan ang mga 
hakbangin upang arestuhin, usigin at parusahan si 
Estrada. Anumang pag-aalinlangan sa bagay na ito 
ay nagsisilbi sa interes ni Estrada na makawala sa 
hatol ng mamamayan. Kailangang puspusang labanan 
at biguin ang lahat ng hakbangin at maniobrang ligal 
at pampulitika na naglalayong pakawalan si Estrada 
at ang kanyang mga kasapakat sa kanilang mga 
kasalanan sa mamamayan. 

Itakwil ang anumang sikretong negosasyon sa 
pagitan ng gubyerno at ni Estrada simula sa mga 
kasunduang binuo alinsunod sa prinsipyo ng 
pagbibigay ng “marangal na paglabas” kay Estrada. 
Kabilang dito ang pakanang payagang mangibang- 
bayan si Estrada sa ngalan diumano ng pananatili ng 
“katahimikan at istabilidad.” Ang kahayupang ginawa 
ni Estrada sa mamamayan ay dapat lamang na 
tumbasan ng angkop na kaparusahan. 

Dapat ding igawad ang karampatang parusa sa 
pinakamalalaking kroni at kakutsaba ni Estrada sa 
krimen pati na yaong ngayon lamang bumabaligtad 
para maisalba ang kanilang mga sarili mula sa tiyak 
na pagbagsak kasama ni Estrada. 

Kailangang alalahanin ni Macapagal-Arroyo na 
hindi makapapayag ang mamamayan na magkaroon 
ng “paghihilom ng sugat” na nakabatay sa 
pagbibigay ng pagkakataon kay Estrada na 
magkaroon ng “marangal na paglabas”. Higit sa 
anupaman, ang sugat at mga latay na tinamo ng 
mamamayan sailalim ng rehimeng Estrada ang dapat 
na hilumin sa pamamagitan ng pagparusa kay 
Estrada at pagtugon sa sigaw para sa pambansa at 
panlipunang pagbabago. H 

Bagong gubyernong Macapagal-Arroyo: 


Nanunumbalik 


ang rehimeng US-Ramos 


alaking mayorya ng mga bagong hirang na 

upisyal ng gubyernong Macapagal-Arroyo 

ay mga retiradong heneral o kaya mga 
burukratang dati nang nanungkulan sa ilalim ng bulok, 
papet at militaristang rehimen ni Ramos o mga may 
malapit na kuneksyon sa kanya. Kailangang puspusang 
tutulan ng mamamayan ang pagluluklok na ito ng mga 
tauhan ni Ramos —laluna yaong mga pusakal na pasista 
at may rekord ng pagyurak sa interes ng masa. 

Unang-una sa listahan ng mga tauhan ni Ramos na may 
mataas na katungkulan ngayon sa rehimeng Macapagal-Arroyo 
ay si Renato de Villa. Si de Villa, na isang dating heneral sa 
AFP at dating kalihim ng depensa sa ilalim ni Ramos, ang 
nagmana ng makapangyarihang pwesto ng executive 
secretary. 

Si Eduardo Ermita, isa pa ring dating heneral, at bagong 
itinalagang kalihim sa depensa ni Macapagal-Arroyo, ay 
malaon nang may malapit na kaugnayan kay Ramos. Dati siyang 
aide-de-camp ni Ramos nang ang huli ang hepe ng Philippine 
Constabulary sa ilalim ng diktadurang Marcos. Nang maging 
presidente si Ramos, hinirang niya si Ermita bilang deputy chief 
of staff ng AFP. Pagkatapos nito, tumakbo rin bilang 
kongresman si Ermita sa ilalim ng partido ni Ramos sa Lakas- 
NUCD. Dahil sa kaalaman nito sa psywar, itinalaga ni Ramos 
si Ermita sa panel ng gubyerno na nakipagnegosasyon noong 
1997 para ayusin ang pagsuko ng Moro National Liberation 
Front. 

Si Dep. Dir. Gen. Leandro Mendoza, bagong hepe ng 
Philippine National Police (PNP), ay kabilang sa paksyong 
maka-Ramos. Sangkot siya sa mga kasong pagpatay, kidnap- 

For-ransom, hweteng, mga maanomalyang transaksyon sa 
PNP at iba pang kriminal na aktibidad. 

Si PNP Dep. Dir. Gen. Reynaldo Wycoco, ang bagong 
hepe ng National Bureau of Investigation, ay tagapagsalita ng 
pulisya at nanungkulan din bilang hepe ng PNP sa National 
Capital Region sa ilalim ni Ramos. 

Si Col. Victor Corpus, isa pang eksperto sa psywar at 
bagong hirang na pinuno ng Intelligence Service of the AFP, 


ay alaga na ni Ramos mula noong kalihim pa 
siya ng depensa sa ilalim ng rehimeng Aquino. 
Ilang taon na sinubaybayan at ginabayan ni 
Ramos ang karera-militar ni Corpus, hanggang 
sa maluklok ito sa kasalukuyang pwesto. Si 
Corpus ang isa sa mga nagdisenyo ng kontra- 
rebolusyonaryong serye ng kampanyang militar 
na Lambat Bitag noong dekada 1980 hanggang 
1990. 

Si Renato Corona, ang chief of staff at 
pansamantalang tagapagsalita ni Macapagal- 
Arroyo, ay dating assistant executive 
secretary at Presidential Legal Adviser ni 
Ramos. 

Si Hernando Perez, ang bagong kalihim ng 
Department of Justice, ay tagapagsalita ng 
Lakas-NUCD na partido ni Ramos. 

Si Emilia Boncodin, ang bagong kalihim sa 
badyet, ay undersecretary ng departamentong 
ito sa ilalim ni Ramos. 

Si Richard Gordon, ang bagong kalihim ng 
turismo, ay dating tagapangulo ng Subic Bay 
Metropolitan Authority sa ilalim ni Ramos. 

Si Dante Canlas, ang kalihim ngayon ng 
National Economic Development Authority ay 
dati nang nanungkulan bilang teknokrat at deputy 
director ng naturang ahensya sa gubyernong 
Ramos. 

Si Paul Dominguez, ang 
Presidential Assistant for 
Regional Development at special 
envoy sa Brunei, Indonesia at 
Malaysia ng gubyernong 
Macapagal-Arroyo, ay dating 
Presidential Assistant for 
Mindanao Affairs ni Ramos. 

Si Simeon Datumanong, ang 
bagong kalihim ng Department of 
Public Works and Highways, ay 
prominenteng myembro ng 
Lakas-NUCD. 

Si Winston Garcia, ang 
bagong presidente at general 
manager ng Government 
Service Insurance System, ay 
kabilang sa angkang Garcia ng 
Cebu na kilalang tagasuporta ni 
Ramos. 

Bakas na bakas din sa 
pagtatalaga ni Macapagal- 
Arroyo ng mga maka-IMF na 
teknokratang dati nang 
nanungkulan kay Ramos na siya 
ay magiging masugid ring 
tagapagtaguyod ng imper- 
yalistang “globalisasyon.” 

Si Roberto Romulo, na 
itinalagang envoy for inter- 
national competitiveness, ay 
dating kalihim ng Department of 
Foreign Affairs sa ilalim ni Ramos. 

Si Rizalino Navarro, special 
envoy para sa Southeast Asia at 
Australia, ay dating kalihim ng 
Department of Trade and Industry 
ng gubyernong Ramos. 

Si Raul Rabe, special envoy 
sa Americas at mga bansang 
Islamiko, ay dating ambassador 
sa US sa ilalim ni Ramos. 

Si Ramos mismo ay binigyan 
ng prominenteng papel ni 
Macapagal-Arroyo bilang 
special envoy sa World 
Economic Forum. Œ 


Paksyon-paksyon sa pulisya at militar 


NAGING PRESIDENTE SI GLORIA 
Macapagal-Arroyo sa gitna ng malalim 
na pagkakabitak-bitak sa hanay ng 
militar at pulisya at grabeng 
pagkakandarapa ng iba't ibang 
seksyon ng naghaharing uri na 
makinabang sa pagpapatalsik ng 
pangkating Estrada, mailuklok ang 
sarili sa poder at makabahagi sa mga 
benepisyo at pribilehiyong kaakibat !- a p 
nito. Sa katunayan, ang pag-iral ng -~~ A Ft BT 
iba't ibang paksyon sa loob ng AFP bt PNP ay salamin lamang 
matinding ribalan sa hanay ng naghaharing uri. 

Mismong ang bagong hepe ng ISAFP na si Col. Victor Corpus ang 
naghayag na hindi lubusang tanggap ng maraming upisyal-militar si 
Macapagal-Arroyo bilang bagong pangulo, at na ito'y patuloy na 
pagmumulan ng banta sa istabilidad ng bagong gubyerno. Nasa likod ng 
gayong pagkadiskuntento ang disgusto ng mga elemento ng reaksyunaryong 
uri na hindi nakinabang sa bagong hatian ng kapangyarihan sa ilalim ng 
kasalukuyang rehimen. 

Dominante ang paksyong Ramos-de Villa kung pagbabatayan ang 
komposisyon ng gabinete ni Macapagal-Arroyo. Sa direksyon at mando 
ng imperyalismong US, ang paksyong Ramos-de Villa ang nagmaniobra 
upang ilunsad ang palabas na pagtalikod kay Estrada ng mga punong 
upisyal ng militar at pulisya tulad nina Gen. Angelo Reyes at Lt. Gen. 
Jose Calimlim. 

Sa kabila ng pagpapatalsik kay Estrada, humahawak pa rin ng 
malaking kapangyarihan si Eduardo “Danding” Cojuangco sa AFP sa 
pamamagitan nina Reyes at Calimlim na itinalaga ni Estrada sa utos ni 
Danding. Ngayong napatalsik na si Estrada, ginagamit ni Danding 
Cojuangco ang malalim na impluwensya niya sa militar at pulisya upang 
tiyaking hindi gagawa ng mga hakbangin ang gubyernong Macapagal- 
Arroyo na makasisira sa kanyang mgainteres. 

Sa kabilang banda, ang grupo ng dating heneral na si Fortunato Abat 
at ng kanyang manugang na si Col. Jaime Caringal ng PNP ay kaalyado 
nina Jose “Peping” Cojuangco. Nagmobilisa sila ng mga pwersa ng Scout 
Rangers at mga brigada ng AFP sa isang tangkang kudeta ilang araw 
bago pumutok ang pag-aalsang EDSA 2 nitong gabi ng Enero 16. Binalak 
nilang sakupin ang Camp Crame upang arestuhin o nyutralisahin ang mga 
pro-Estradang upisyal ng PNP sa pangunguna ni Dir. Gen. Panfilo Lacson 
atni Col. Michael Ray Aquino. 

Ang grupo nina Peping Cojuangco, na isa sa mga orihinal na nag- 
organisa ng malawak na nagkakaisang prenteng anti-Estrada, ay hindi br 


ng 

inakatuso sa lahat ng tuso ang 

padrino ni Joseph Estrada na si 

Eduardo “Danding” Cojuangco. Sa 
mga naghihingalong araw ng rehimeng 
Estrada, bilyun-bilyong piso ang kanyang 
ibinuhos upang mapanatili sa pwesto ang 
kanyang mga alipures sa gubyerno habang 
sinisigurong hindi matitinag ang malawak 
niyang imperyo kung sakaling babagsak si 
Estrada at naghahanda ng kontra-kampanya 
laban sa papalit na rehimen ni Gloria 
Macapagal-Arroyo. 

Nakinabang nang husto ang pamilya at mga 
kroni ng kinamumuhiang diktator na si Marcos 
katulad ni Lucio Tan at Cojuangco sa ilalim ng 
rehimeng Estrada. Limang araw pa lamang sa 
pwesto si Estrada, iniupo na niya si Cojuangco 


Ang papel ni Eduardo 
Danding Cojuangco 


sa Malakanyang 


bilang presidente ng San Miguel Corporation (SMC) sa 
pamamagitan ng saping sekwestrado o hawak ng gubyerno. 
Noong Disyembre, ibinigay niya kay Cojuangco ang pondong 
coco levy sa pamamagitan ng isang kautusang ehekutibo. 
Iniluklok sa pinakamatataas na pwesto ng gabineteng Estrada 
ang kanyang inalagaang mga tau-tauhan. Pinalawak at pinalakas 
din ni Estrada ang pangkatin ni Cojuangco sa loob ng militar. Sa 
mahahalagang desisyon at negosasyon ng gubyerno, hindi nawala 
ang kamay ni Cojuangco. Hindi lamang muling nabuhay itong isa 
sa pinakamalaking kroni ng dating diktador na si Marcos, 
lumawak pa ang kanyang kapangyarihan kapwa sa pulitika at 
ekonomya. 


MANIOBRA SA PULITIKA 

Matingkad ang papel ni Cojuangco sa rehimen ni Estrada, 
laluna sa huling mga buwan nito sa Malakanyang. Isa siya sa 
pinakamatigas na pumusisyon laban sa kusang pagbibitiw ni 
Estrada. Oktubre pa lamang noong nakaraang taon, inutusan na 
niya ang kanyang pinagkakatiwalaang alagad na si Ernesto 
Maceda upang 1) konsolidahin at ibayong palakasin ang LAMP, 
ang alyansa ng mga partidong maka-Estrada, 2) ikumpas ang 
maka-Estradang propaganda, at 3) tanggalin sa pwesto si Cong. 
Manuel Villar bilang Speaker of the House at Sen. Franklin 
Drilon bilang presidente ng senado dahil tiyak ang kanilang 
pagbaligtad kay Estrada. 

Sa pamamagitan ng panunuhol ng limpak-limpak na salapi, 


4 lubusang nabiyayaan sa bagong 
kalakaran. 

Kabilang pa rin sa mga hindi 
nabiyayaan ay ang pangkatin ni 
Gob. Luis “Chavit” Singson, na 
nagbunyag ng mga katiwalian ni 
Estrada noong Oktubre, na siya 
namang nagsilbing mitsa sa mabilis 
na paglala ng krisis pampulitika ng 


rehimeng Estrada. Kagrupo ni 
Singson si Lt. Gen. Edgardo 
Espinosa, dating kumander ng 
Southcom at Philippine Marines 
at kasalukuyang pinuno ng Joint 
Command Staff and College ng 
AFP. 

Bukod sa mga nabanggit, 
mayroon pang di bababa sa siyam 


na mas menor na paksyon sa AFP 
at PNP na kumilos nang kanya- 
kanya upang ibagsak si Estrada. 
Bawat isang paksyon ay may 
kinakatawang reaksyunaryong 
pulitikong nagnanais ibagsak ang 
pangkating Estrada upang 
maitaguyod ang kani-kanyang 
interes. H 

napasumpa niya sa kanyang partidong Nationalist 
People's Coalition ang 40 kongresista, napabaliktad ang 
15 sa 77 pumirma sa impeachment complaint at 
naipwesto si Arnulfo Fuentebella, malapit na kaibigan ni 
Maceda bilang bagong Speaker of the House. 
Kakutsaba ang isa pang tuso na si Senador Juan Ponce 
Enrile, natiyak din niya na may sapat na boto ang 
pagpapawalang-sala kay Estrada sa reaksyunaryong 
senado. 

Siya ang nagkumpas sa pagtatanggol at pagsasalba 
kay Estrada sa impeachment court. “Ipinahiram” niya 
ang kanyang abugadong si Estelito Mendoza (bilang 
upisyal na bahagi ng panel sa depensa) at ang bise- 
presidente ng SMC na si Ramon Ang (bilang di-upisyal 
na bahagi ng panel sa depensa) upang manguna sa 
depensang ligal ni Estrada. Si Cojuangco rin ang 
nagbayad sa napakaraming abugadong nagpasimuno ng 
sarisaring pakana upang 
pagtakpan ang mahaha- 
lagang ebidensya at 
pahabain ang paglilitis. 
Pinakilos din niya ang 
kanyang mga pulitiko upang 
takutin at pagbantaan ang 
mga saksi. 

Labas sa impeachment 
court, aktibo ang tambalang 
Cojuangco-Estrada sa 


Napakalaki na ng 
ipinuhunan ni 
Cojuangco sa 
kanyang mga 
alipures na pulitiko 
upang basta-basta 
na lamang bitiwan 
ang kanyang 
kapangyarihan sa 


panlilinlang at paghahasik ng 
ekonomya at teroristang lagim sa 
pulitika. balangkas ng dalawang 


planong naglayong ibangon 
ang maruming imahen ni Estrada. Pinangunahan nilang 
dalawa ang huwad na kasunduang pangkapayapaan sa 
pagitan ng reaksyunaryong gubyerno at mga espesyal 
na ahente nito sa kontra-rebolusyonaryong grupo nina 
Arturo Tabara sa Negros noong Disyembre 10. Sa pag- 
aakalang masusuhulan nila ang mga lider ng kilusang anti- 
Estrada, “nangako” si Estrada na palalayain ang mga 
bilanggong pulitikal at ibabasura ang batas na nagpapataw 
ng parusang kamatayan. Ngunit ang sadyang 
pinakakamuhi-muhing pakana ng tambalang Cojuangco- 
Estrada ay ang teroristang pambobomba ng kanilang mga 
tauhan sa matataong lugar noong Disyembre 30. 
Dalawampu't dalawa ang namatay sa naturang 
pambobomba at mahigit 100 ang nasugatan. Binalak 
nitong ilihis ang atensyon ng publiko mula sa mga 


iskandalosong impormasyong lumilitaw sa paglilitis at ituro 
ang duguang kamay sa Moro Islamic Liberation Front, 
Bagong Hukbong Bayan, sa mga makakanan o kung 
sinu-sino na lamang. Ginawa nila ang karumal-dumal na 
krimeng ito upang muling ilunsad ang digmaang anti- 
Moro sa Mindanao at pahigpitin ang pasistang kordon 
sa Kamaynilaan. 


PANINIGURO SA EKONOMYA 

Salikod ng kanyang mga pagsisikap upang mapanatili 
si Estrada sa pwesto, tahimik na naghahanda si 
Cojuangco sa posibilidad na mapatalsik ang nauna. 
Malayo pa ang aktwal na paglilitis, kinonsolida na niya 
ang kanyang hawak sa SMC at tuluy-tuloy na 
pinaghandaan ang pagkopo sa pondong coco levy. 

Pinalawak niya ang saklaw ng mga operasyon ng 
SMC at pinatatag ang kanyang pamumuno rito. 
Magkakasunod na binili ng SMC ang Sugarland, 
Philippine Dominion (pagawaan ng delatang tuna) at 
isang bahagi ng Metro Pacific. Sa kasalukuyan, 
nakikipagnegosasyon ang SMC sa Coca-Cola Amatil 
sa kagustuhan nitong bilhin ang 65% ng nasabing 
kumpanya. Tahimik ding bumili si Cojuangco ng dagdag 
na 2090 sapi ng SMC sa pamamagitan ng iskemang buy- 
back upang patatagin ang kanyang pusisyon bilang 
pinakamalaking shareholder ng kumpanya. Sa gayon, 
kahit maibenta sa ibang negosyante ang nalalabing 27% 
sekwestradong sapi, mananatili kay Cojuangco ang 
kontrol ng kumpanya. 

Ilang linggo bago siya mapatalsik, pinirmahan na ni 
Estrada ang isang kautusang ehekutibo na naglegalisa sa 
pagkopo ni Cojuangco sa pondong coco levy sa 
pamamagitan ng pagtatayo ng isang “foundation”. Una 
rito, pinalakas ni Estrada ang hawak ni Cojuangco sa 
industriya ng niyog kung saan tusong minaniobra ng huli 
ang presyo ng kopra. Sa loob ng ilang araw noong 
Pebrero 2000, bumagsak sa P2.50/kilo mula P18/kilo 
ang presyo ng kopra. Binawi rin ni Cojuangco ang huwad 
na mga stock certificate na ipinamudmod niya noong 
1998 sa mga magsasaka ng sekwestradong lupain sa 
Negros. Matatandaang bahagi ito ng iskemang “stock- 
sharing” ng Department of Agrarian Reform na noo'y 
pinamumunuan ng alagad niyang si Horacio “Boy” 
Morales. 


SI COJUANGCO PAGKATAPOS NI ESTRADA 
Bagamat napatalsik na si Estrada, nananatili ang 

kapangyarihan ni Cojuangco sa ekonomya at sa 

signipikanteng bahagi ng pambansang pulitika at p- 


8 


Enero 2001: ANG BAYAN 


Ang mga dambuhala, militante 


na nagpatalsik kay Estradz 


oong Enero 16 hanggang 20, iniluwal ng | 

mamamayang Pilipino ang pamatay na | 

dagok sa kinamumuhiang rehimeng Estrada 
sa pamamagitan ng isang makasaysayang pag-aalsa. 

Sa loob ng apat na araw, ang buong kapuluan ay 
niyanig ng di bababa sa isang milyong mamamayan sa mga 
rali-protesta na nagpaalingawngaw sa mga sigaw na “Erap 
resign now!”, “Patalsikin si Erap!”, “Hatol ng bayan, guilty 
si Erap!” at “Sigaw ng bayan, arestuhin si Erap!”. 
Nagbuklod sa dambuhala, militante at mapayapang mga 
aksyong masa ang karamiha'y mga manggagawa, 
kabataan, magsasaka, kababaihan, maralitang-lunsod, mga 
propesyunal at kawani ng gubyerno, mga negosyante, taong 
simbahan, manggagawang pangkultura at iba pang sektor, 
kabilang ang mga anti-Estradang paksyong militar at 
reaksyunaryong pulitiko. Mula sa mga pabrika, 
eskwelahan, upisina at mga maralitang komunidad sa 


lunsod at kanayunan, dumagsa sila sa mga mayor na 
kalsada saiba't ibang sulok ng kapuluan. Nilikha nila 
ang di mapasusubaliang unos na nagtulak sa mga 
sagadsagarang reaksyunaryo sa kampo ni Estrada, 
maging sa pasistang militar at pulisya, na bumaligtad 
laban sa kanilang pangulo, hanggang sa tuluyang 
mapilitan si Estrada na isuko ang poder. 


~ militar. Hangga't hindi siya 
direktang sinasagasaan ng 
kasalukuyang naghaharing 
pangkatin, posible pang 
makipagkasundo si Cojuangco kay 
Macapagal-Arroyo. Ngunit tanda 
ng katusuhan ni Cojuangco, handa 
siyang gamitin ang kanyang grupo 
sa militar at pulisya, mga alagad sa 
kongreso, senado at mga lokal na 
gubyerno at mga abugado upang 
ikasa ang planong destabilisasyon 
laban sa bagong rehimen at iluklok 
sa poder ang sinumang mas 
“mapagkaibigan” sa kanya at 
kanyang mga interes. Mula sa 
pagkwestyon sa ligalidad ng 
panunungkulan ni Macapagal- 
Arroyo hanggang sa pagbabanta at 


aktwal na paglulunsad ng kudeta, 
gagawin ni Cojuangco ang lahat, 
mapangalagaan lamang ang kanyang 
mga interes. Maliit lamang ang 
nakalaang P2 bilyon kumpara sa 
posibleng kawalan kung isasara o 
paiimbestigahan ang kanyang 
kayamanan, nakatago at hindi. 
Napakalaki na ng ipinuhunan ni 
Cojuangco sa kanyang mga alipures 
na pulitiko upang basta-basta na 
lamang bitiwan ang kanyang 
kapangyarihan sa ekonomya at 
pulitika. Sa kasalukuyan, puspusan 
ang paghahanda ni Cojuangco para 
sa eleksyon ng Mayo. Hindi mag- 
aatubili si Cojuangco na gamitin ang 
pinakamarurumi at mararahas na 
paraan, mailuklok lamang ang 


kanyang mga kandidato. 

Katulad kay Estrada, malaki 
ang pangangailangang papanagutin 
ang pinakamalalaking kroni ng 
kanyang rehimen, laluna ang padrino 
rin niyang si Cojuangco, para sa 
walang pakundangang panda- 
rambong at pagnanakaw sa kaban 
ng bayan. Dagdag dito, dapat 
papanagutin din si Cojuangco sa 
mga anti-magsasaka at anti- 
manggagawang hakbang na 
isinagawa niya sa kanyang mga 
kumpanya. Dapat rin siyang 
kasuhan sa mga krimen na 
ipinatupad sa ngalan ng rehimeng 
Estrada. Matagal nang naantala ang 
katarungang hinihingi ng 
mamamayang Pilipino. Œ 

GABI NG ENERO 
16. Pumutok ang galit 
ng publiko sa rehimen 
nang hadlangan ng 
senado ang pagla- 
labas ng mga dokumento 
hinggil sa P3.3 salapi ni 
Estrada sa bangko. Nag- 
walkout ang mga pribadong tagausig at 
ang mga ordinaryong mamamayang sumasaksi sa 
paglilitis, at inanunsyo ng mga pampublikong tagausig 
ang kanilang pagbibitiw kinabukasan. Nagkaroon ng 
pagkakataon ang nadismayang mamamayang ipahayag 
ang kanilang masidhing pagtutol sa garapal na pagsupil 
ng Senado sa katotohanan nang ipanawagan sa madla 
na magtipon sa EDSA Shrine. Sa loob lamang ng ilang 
minuto ay bumuhos sa panulukan ng EDSA at Ortigas 
at sa mga lansangan at liwasan ng mga sentrong bayan 
sa buong bansa ang ilampung libong demonstrador. 

Sa kalaliman ng gabing iyon ay binuhay ng mga noise 
barrage, mensaheng text at mga raling iglap ang 
Kamaynilaan, gayundin ang mga lunsod ng Angeles, 
Cebu, Cagayan de Oro, Bacolod, Davao, Iloilo, 
Dumaguete at Cotabato. Nagsalimbayan sa mga 
lansangan ang sigaw ng mamamayan, busina ng mga 
sasakyan, kalampag ng mga kaldero't kawali at todo- 
lakas na pagpapatugtog ng mga anti-Estradang kanta. 
Bumaha ng samutsaring mga pahayag at mensaheng 
naggiit sa kagyatang pagbibitiw ni Estrada at 
nananawagang lumahok sa mga malawakang protesta 
sa mga dyaryo, radyo, telebisyon, internet at telepono. 

Lalong pinahigpit ng malawak na nagkakaisang 
prenteng anti-Estrada na kinabibilangan ng BAYAN, 
Bayan Muna, Kangkong Brigade, Estrada Resign 
Movement, COPA, Kompil II, United Opposition, 
UCCP, CBCP, PCCI, MBC at marami pang ibang 
grupong sektoral at multisektoral sa iba't ibang sentro 
ng bansa, ang koordinasyon upang igiit ang pagbibitiw 
ni Estrada. Sa lunsod ng Davao, sininsin din ng mga 
pwersang anti-Estrada, sa pangunguna ng Konsensiya 
sa Katawhan, ang pakikipagkoordina ng mga kilos- 
protesta sa iba pang grupo sa Mindanao at Maynila, 

ENERO 17. Tiniyak ng mamamayang patuloy silang 
bubuhos sa mga lansangan hangga't hindi nagbibitiw si 
Estrada. Inilunsad ang mga welga sa pabrika at 
transportasyon, boykot sa mga eskwelahan, barikada 
sa mga komunidad, walkout sa mga upisina at malalaking 


demonstrasyon para patalsikin si Estrada. Ang mga 
estudyante, guro, kawani at upisyal ng UP, UST, PUP, 
FEU, La Salle, Ateneo, Miriam, Poveda, St. 
Scholastica's College, St. Joseph's College, Mindanao 
State University, Immaculate Conception College ng 
Ozamis at St. Anthony's College ng Antique ay ilan 
lamang sa daan-daang mga paaralan sa buong bansa na 
lumahok sa mga pagkilos. Nagpabilang din ang mga 
upisyal at empleyado ng Department of Foreign Affairs, 
National Food Authority, National Economic 
Development Authority, Department of Labor and 
Employment at iba pang ahensya ng gubyerno. 

Naghanda nang tumungo sa EDSA ang delegasyon 
ng mga magsasaka, manggagawa, kababaihan, kabataan 
at mga katutubo mula sa Gitna at Timog Luzon. 
Nagpursige silang tumuloy sa Maynila upang 
makipagsanib-lakas sa mahigit nang 275,000 
nagpuprotesta, sa kabila ng pagharang ng mga pulis sa 
mahigit 50 bus mula sa mga lunsod ng Olongapo, Naga 
atiba't ibang lugar sa Timog Katagalugan. 

Patuloy na idinaos ng iba't ibang sektor, na ang bilang 
ay pinabulwak ng mga mag-aaral ng elementarya, hayskul 
at kolehiyo at mga estudyante ng medisina at abugasya, 
ang mga rali, noise barrage at candlelight vigil sa 
Ozamis, Roxas, Capiz, Cebu, Maasin, Southern Leyte 
at iba pang mga lunsod at bayan ng Visayas at Mindanao. 

ENERO 18. Nag-alab ang galit ng mamamayan sa 
pagkapit-tuko ng kampo ni Estrada sa kapangyarihan 
sa kabila ng walang tigil na paglapad ng hanay ng mga 
mamamayang nagpuprotesta. Nagpasya na rin ang ilang 
malalapit niyang kaibigang talikuran si Estrada. 

Karamiha'y nakaitim bilang simbolo ng pagprotesta 
laban kay Estrada, mahigit 10,000 manggagawa, 
empleyado at upisyal ng mga kumpanya, kabilang yaong 
mga nasa Philippine Stock Exchange, ang nagsilabasan 
sa kanilang mga upisina sa lunsod ng Makati upang 
tumangan ng plakard at streamer at buuin ang human 
chain mula Makati hanggang EDSA Shrine. 

Nagmartsarin sa Session Road ng Baguio, naglunsad 
ng dasal-rali at nagsindi ng mga kandila ang mga 
kawani ng gubyerno sa Cordillera. 
Nag-walkout naman at nagrali sa 
harap ng mansyon ni Estrada sa 
Baguio ang mga mag-aaral ng 
abugasya ng Baguio Colleges 
Foundation. Lumahok rin sa mga 
kilos-protesta ang Diocese of 

Dagupan-Lingayen at Erap Agco La! (Kilusang tama 
na, Erap!) ng Pangasinan, ang mamamayan ng Bulacan, 
ang may 500 myembro ng Bayombong-Quirino Diocese 
at mga taong simbahan ng Lucena. 

Lumarga patungo sa Maynila ang may 500 
magsasaka, manggagawa at maralitang-lunsod ng 
Estrada Resign Movement (ERM) ng lalawigan ng 
Quezon upang sumanib sa daan-daan libong nakaipon 
sa EDSA. Naglunsad ng forch parade at nagmartsa ang 
di bababa sa 10,000 magsasaka, kabataan at mga 
kawani at upisyal ng gubyerno sa mga lunsod ng Iriga at 
Naga bilang pagsuporta sa “People Power IT”. 

Sa Kabisayaan, ibayong nadagdagan ang bilang ng 
mga nagrali sa San Jose, Antique (2,500) at Roxas City 
(3,000). 

Tuluy-tuloy ang mga rali sa Mindanao na sumisigaw 
ng “Erap, kanaog na!” at “Tangtangon na (si Erap)!”. 
Nagdaos ng mga kilos-protesta ang mamamayan ng 
Ozamis City, Pagadian City at mga bayan ng Tukuran at 
Dumalinao sa Zamboanga del Sur. Mahigit 1,000 
mamamayan ang dumalo sa kilos-protesta sa Cotabato. 
Sa lunsod ng Marawi, may 2,000 myembro ng 
Bangsamoro Youth Movement ang nanawagan para sa 
pagbibitiw ni Estrada at sa pagtigil ng mga operasyong 
militar sa Lanao. 

ENERO 19. Ayon sa Kilusang Mayo Uno, mahigit 
450 kumpanya na may 70 hanggang 1,200 manggagawa 
bawat isa ang sumuporta sa pag-aalsa ng mga 
manggagawa. Idineklara naman ng Catholic Education 
Association of the Philippines, na may 1,173 myembrong 
eskwelahan sa buong bansa, bilang “Pambansang Araw 
ng Protesta” ang ikatlong araw ng Edsa 2. Nag-walkout 
narin ang mga kawani ng Commission on Human Rights 
matapos mabalitaan ang pag-atake ng mga maka- 
Estradang hakot at pagharang ng pulisya sa mga anti- 
Estrada, at nagsabing “walang karapatang-tao sa ilalim 
ng administrasyon ni Estrada.” 

Ayon sa mga ulat, lumobo ang bilang ng mga 

estudyante, propesyunal, kawani ng 

gubyerno, taong simbahan, 
negosyante at pulitiko na 
nagmartsa sa iba't ibang 
lunsod sa bansa: Baguio 

(5,000), Dagupan 

(5,000), Cebu 
(20,000), Iloilo 
(12,000), Bacolod, 


(100,000) at Davao (10,000). 

Sa Pampanga, naglunsad ng 
transport strike na sinabayan ng 
walkout ng mga manggagawa at 
estudyante sa pangunguna ng 
Coalition for the Ouster of Erap o 
CORE. 

Nagdaos din ng koordinadong 
mga aksyong masa sa Kalibo, Aklan at 
mga bayan ng Molave, Mahayag, Tambulig, Dumingag 
at Josefina sa Zamboanga del Sur. 

Ikinamangha ng marami at isa ring tanda ng malawak 
na katangian ng prenteng anti-Estrada ang hindi 
pagkapos ng suplay ng pagkain at inumin para sa mga 
nagpuprotesta na karamiha'y mula sa hanay ng mga 
batayang sektor at petiburgesya. Bukod sa tiniyak ito 
ng malalaking negosyanteng anti-Estrada, hindi 
malilimutan ang mga walang-pangalang nag-aruga sa mga 
nagrarali---yaong mga pana-panahong naghuhulog ng 
mga biskwit mula sa flyover ng Ortigas at iyong simpleng 
mamang magpapandesal na namigay ng libre at mainit 
na tinapay sa mga inumaga sa EDSA. 

MARTSA PA-MENDIOLA. Pagsapit ng gabi ng Enero 
19, umabot nasa 10 myembro ng gabinete at mga upisyal 
ng gubyerno, kabilang yaong mga nasa ulo ng pasistang 
makinarya ng rehimeng Estrada na sina Angelo Reyes, 
Orlando Mercado at Panfilo Lacson, ang bumaligtad. 

Gayunpaman, iginiit ng mamamayang nagrarali ang 
paninindigang ituloy ang laban hanggat hindi nagbibitiw 
si Estrada. Umulan ng confetti. Tuluy-tuloy na isinigaw 
ng mamamayan ang “Erap resign now!”. Walang isang 
siko ang pagitan, okupado na ng daan-daang libo ang 
halos dalawang kilometrong kahabaan ng EDSA mula 
Shaw hanggang Santolan. Nangibabaw ang kapasyahang 
ituloy ang martsa sa Malakanyang kinabukasan upang 
pwersahin si Estradang bumaba sa poder. 

Bandang alas-6 ng umaga ng Enero 20, sa kabila ng 
tagubilin ng simbahang manatili sa EDSA, minartsa ng 
mahigit 80,000 mamamayan ang kahabaan ng 15- 
kilometrong ruta mula EDSA Shrine hanggang Mendiola. 
Di alintana ang pagod, sumuong sila papunta sa 
makasaysayang tulay upang pwersahin si Estradang 
magbitiw. 

Kasabay ng alon ng mga lobo, streamer at bandila, 
at kahanay ang pulisya na sahuling minuto'y tumaya laban 
kay Estrada, mabilis na pinuno ng dagat ng mga 
nagprotesta ang panulukan ng Recto at Legarda na Br 

Campaign Plan Balangai 


Patuloy na pasistang 
pananalakay 
sa Timog Katagalugan 


atuloy ang mga pagtatangkang durugin ang 

rebolusyonaryong kilusan sa Timog 

Katagalugan, taliwas sa pahayag ni Gloria 
Macapagal-Arroyo na itatakwil niya ang patakarang 
total war ni Estrada. Wala pang isinasagawang 
direktang kautusan si Macapagal-Arroyo upang 
wakasan ang kontra- 
rebolusyonaryong pakana na 
binalangkas ng gubyernong 
Estrada--ang Campaign Plan 
Balangai. 

Nitong Enero 28, isang 
sibilyan ang namatay nang 
sumalakay ang pwersa ng Scout 
Rangers sa ilalim ng Task Force 
Banahaw sa Sityo Talipan, 
Barangay Magsaysay, Siniloan, 
Laguna. Apat na mandirigma ng 4 
BHB ang napatay sa naganap na 
labanan, na pawang sa likod ang 
tama, samantalang isa ang nasugatan. 
Apat pang sibilyan ang dinampot ng 
mga tropa noong araw ding iyon sa # 
Barangay Kapatalan, Siniloan at pinaratangang 
mga mandirigma ng BHB. 

Nilalayon ng Campaign Plan Balangai na pigilin 
ang patuloy at mabilis na pagsulong ng 
rebolusyonaryong kilusan sa rehiyon. Sa ilalim nito 
ay ipinagpapatuloy at pinag-iibayo ang mga 
kampanya't operasyon ng kaaway sa mga baryo at 
bayan ng Timog Katagalugan na itinuturing nitong 


matatatag na base ng rebolusyon. 

Alinsunod rito, patuloy ang pagsasagawa ng Armed 
Forces of the Philippines (AFP) at Philippine National 
Police (PNP) ng imbestigasyon ng mga prayoridad na 
barangay upang tukuyin ang mga baryong nagsisilbing 
sentro-de-grabidad ng mga larangang gerilya at wasakin 
ang baseng masa ng rebolusyon dito. Pinasisinsin din 
ang gawaing paniktik, pinalalakas ang paramilitar na 
CAFGU at pinaiigting ang mga operasyong sikolohikal. 
Sa kabila ng pagkokonsentra ng umaabot sa 60% ng 
pwersa ng AFP at PNP sa kampanyang anti-Moro sa 
Mindanao, pinanatili ng rehimen ang mga panagupang 
pwersa ng militar at pulisya sa mga pangunahing 
larangang gerilya sa rehiyon. 

Layunin din ng militar at pulisya na 
pangalagaan ang interes ng 
, malalaking dayuhang 
mamumuhunang may mga 
> proyekto sa rehiyon at supilin ang 
nagngangalit na kilusang masa 
laban sa mga kontra-mamamayang 
proyektong ito. Sa Mindoro, halimbawa, 
binabantayan ng 3" Battalion ng Special 
sr: | Action Force ng PNP ang CREW Mineral 
© Mining Corp. na may operasyong nakabase 
sa Victoria, Oriental Mindoro. 

Binabantayan naman ng 23" Special 
Forces Coy ng Philippine Army sa 
Palawan, ng PNP Regional Mobile 
Group sa Mindoro at ng 35” Special 
= Forces Coy ng Philippine Army sa 
Batangas ang paglalatag ng 

Malampaya Gas Pipe Line na tatagos mula 
hilagang Palawan, Mindoro at Ilijan, Batangas. 

Sa kasalukuyan, nakapakat sa rehiyon ang 201“ Bde 
ng 2™ ID ng Philippine Army na nakabase sa Rizal Ilaya, 
Calauag, Quezon at sumasaklaw sa kalakhang bahagi 
ng Quezon, hangganang Quezon-Bikol at isla ng 
Marinduque. Nakapakat din ang Task Force Banahaw 
na sumasaklaw sa 4” Special Forces Battalion at 2"4 p- 


4 kalahating kilometro lamang ang 
layo sa Malakanyang. Mapayapang 
idinaos ang rali na pinaalab ng mga 
madamdaming talumpati at 
pangkulturang pagtatanghal na 


kinatampukan ng mga klasiko at 
makabagong awit at sayaw ng 
protesta. Maya-maya'y naging isang 
pagdiriwang ito, nang umabot sa mga 
nagpuprograma ang balitang tuluyan 


nang tumakas mula sa Malakanyang 
si Estrada at ang kanyang pamilya 
gamit ang daan sa likod ng palasyo 
upang iwasan ang mga nagpuprotesta 
sa Mendiola. Œ 

4 Scout Ranger Battalion. Nakakonsentra ang 
pananalakay ng Task Force Banahaw sa buong Laguna, 
Rizal, Batangas, Cavite at bahagi ng Quezon. Mayroon 
ding isang kumpanya ng Philippine Air Force na 
sumasaklaw sa katimugang bahagi ng Palawan. Ang 
hilagang bahagi ng Palawan ay sinasaklawan naman ng 
23" Special Forces Coy na nagmula pa sa Cebu. 

Samantala, mga 
pwersang panagupa ng 
Philippine National Police ang 
nakatutok sa mga islang 
prubinsya ng Timog 
Katagalugan. Ang 4? PNP 
Regional Mobile Group ang 
sumasaklaw sa Occidental 
Mindoro samantalang may 
isang batalyon ng PNP 
Special Action Force (SAF) 
na nakatutok sa Oriental 
Mindoro. May bago ring batalyon ng PNP SAF na 
nakatalaga sa Victoria, Oriental Mindoro. 

Iba't ibang yunit paniktik ng militar tulad ng MIG- 
4, MIG-14, 79-MICO at MITU ang nakapakat din sa 
rehiyon at sumasanib sa iba't ibang panagupang yunit 
ng militar. Ang mga yunit na ito ang nagrerekluta ng mga 
dating mandirigma ng Bagong Hukbong Bayan (BHB) 
upang gawing impormer at elemento ng CAFGU at 
gamitin sa mga kontra-rebolusyonaryong operasyon at 
propaganda. 

Sa rehiyon, sa kasalukuyan, may dalawang 
magkasabay na atake ang ginagawa ng kaaway sa 
sandatahang pwersa ng rebolusyonaryong kilusan---una, 
ang pananalakay sa mga armadong yunit ng BHB at 
pangalawa, ang malaganap na tangkang paghihiwalay 
ng BHB sa mamamayan sa pamamagitan ng kontra- 
rebolusyonaryong aktibidad ng mga special operations 
team nito. 

Gayunman, hindi na kayang magawa ng kaaway 
ang dating dalas, tindi, laki at lawak ng saklaw na 
kayang abutin tulad sa nakaraan. Ito'y dahil sa 
pangkalahatan, nabawasan nang malaki ang mga 
batalyon ng kaaway na nakapakat sa Timog 
Katagalugan simula nang ilunsad ng rehimeng US- 
Estrada ang gerang anti-Moro. Ang resulta nito ay 
ang lubhang pagkabanat ng tropang militar at pulisya. 

Ang kakulangan ng tauhan para magkaroon ng 
absolutong superyoridad sa lahat ng panahon ay 


Sa kabila ng panibagong pag- 
atake ng kaaway sa rehiyon, 
patuloy na nasustine ang bwelo 
ng lahatang-panig na pagsulong 
ng kabuuang rebolusyonaryong 
gawain sa Timog Katagalugan 
noong taong 2000 habang 
patuloy na nagkokonsolida. 


binabawi ng kaaway sa mga kontragerilyang operasyon 
ng maliliit at pleksibleng yunit na may mataas na 
kasanayang pangkombat tulad ng Special Forces at 
Scout Rangers ng Philippine Army. 

Nakakalat sila ngayon sa mga laking platun at 
iskwad. Itinutulak ang ganitong manipis na kalat ng 
pwersang militar ng kagustuhang saklawin ang malawak 
na bahagi ng mga larangang 
gerilya at harapin ang mga 
rebolusyonaryong pwersa sa 
rehiyon sa maraming lugar para 
sagkaan ang mabilis na 
pagsulong dito ng rebolusyon. 

Sa kabila ng panibagong 
pag-atake ng kaaway sa 
rehiyon, patuloy na nasustine 
ang bwelo ng lahatang-panig 
na pagsulong ng kabuuang 
rebolusyonaryong gawain sa 
Timog Katagalugan noong taong 2000 habang 
patuloy na nagkokonsolida. Hindi naging balakid ang 
matitinding pananalakay ng pasistang tropa ng 
rehimeng US-Estrada upang kamtin ang pasulong na 
tunguhin ng lahat ng mga mayor na linya ng gawain. 

Sa larangan ng armadong pakikibaka, napadugo 
ang maraming bahagi ng katawan ng halimaw at 
madalas na binigwasan ang kanyang lumalaking ulo. 
Kahit bago pa ang Abril 2000 sa ilalim ng planong 
NMO (New Millennium Offensive) ng BHB sa Timog 
Katagalugan ay nakapaglunsad ng malalaking taktikal 
na opensibang nakatuon ang talas ng sibat sa mga 
pinakapusakal na yunit ng AFP at PNP. Halimbawa 
nito ang: 


o Matatagumpay na operasyon, tulad ng ambus sa 
kauna-unahang pagkakataon sa yunit ng 9” Scout 
Ranger Coy ng Philippine Army sa Mabitac at reyd 
na walang putok sa Sta. Maria, parehong sa 
Laguna. 

o Magkasabay na reyd sa detatsment ng 
nangongotong na yunit ng Provincial Mobile Group, 
Land Transportation Office at Department of 
Environment and Natural Resources sa Calauag: 
reyd na walang putok sa Maritime Police sa 
Burdeos, reyd sa isang detatsment ng 74” IB sa 
Mulanay, at isang ambus sa Unisan---pawang sa 
Quezon. b 

MGA PAHAYAG 


Hinggil sa mga bihag 
ng digmang 
nasa pangangalaga ng BHB 


Pahayag ni Gregorio “Ka Roger” Rosal, 
Tagapagsalita ng Partido Komunista ng Pilipinas 
Enero 24, 2001 


NGAYONG PINATALSIK NA ANG REHIMENG ESTRADA, 
dapat na ring ibasura ang militaristang patakaran at 
pagpapabaya nito kaugnay ng mga nadakip na tauhan 
atupisyal ng GRP na nasa pangangalaga ng Bagong 
Hukbong Bayan. Nasa kamay na ngayon ni Gloria 
Macapagal-Arroyo ang desisyon kung magbibigay 
ang GRP ng seryosong atensyon sa usapin ng 
pagpapalaya ng mga bihag ng digma. 

Kung interesado si Macapagal-Arroyo sa 
pagpapalaya ng mga tauhan nilang sina PCI Abelardo 
Martin at Army Maj. Noel Buan, nakahanda ang 
rebolusyonaryong kilusan na makipag-usap sa mga 
emisaryo ng GRP tanggapin at positibong aksyunan 
ang pormal na kahilingan nito para sa pagpapalaya 
ng mga bihag. 

Sa nakaraan, ipinamalas ng rebolusyonaryong 
kilusan ang kahandaan nitong palayain ang mga bihag 


ng digma sa pamamagitan ng negosasyon nang 
palayain nito sina PCI Rene Francisco, Army Sgt. 
Joaquin Melad at SPO3 Martillano Magtagad noong 
1997 at si Brig. Gen. Victor Obillo at Capt. Eduardo 
Montealto noong 1999. 

Bilang katugunan sa kahilingan ng Humanitarian 
and Peace Mission, inilabas ng pamunuan ng NDFP 
noong Pebrero 11, 2000 ang “Utos sa Pagpapalaya 
kay Police Chief Inspector Abelardo Martin”. 

Taliwas sa makataong alok na ito ang ipinakita 
ng gubyernong Estrada. Sa halip na iutos ang tigil- 
putukan upang bigyang-daan ang pagpapalaya sa 
mga bihag, iniutos ni Gen. Angelo Reyes at Estrada 
ang pagtatambak ng 15 batalyon ng AFP sa Timog 
Katagalugan upang ilunsad ang mapangwasak na 
“military rescue operation”. Hindi ito napagtakpan 
kahit dalawang ulit pa itong nagdeklara ng huwad na 
suspension of offensive military operations noong 
nakaraang taon. 

Gayundin, taliwas sa mahusay na pangangalaga 
ng BHB sa mga bihag at pagkilala sa kanilang mga 
karapatan sa ilalim ng internasyunal na makataong 
batas, ipinatutupad ng AFP ang patakaran ng 
pagtortyur at pagpatay sa mga bihag katulad ng kaso 
ni Armando “Ka Sixto” Cerna sa Mindoro noong 
Enero 2000 at ni Godofredo “Ka Paking” 
Guimbaolibot sa Compostela Valley noong Agosto 
1999. 

Upang mapalaya ang mga bihag ng digma, Br 


“o Ambus sa tatlong sasakyan ng 

Special Action Force-PNP sa 
Victoria, Oriental Mindoro. 
o Ambus sa Sta. Cruz, 
Occidental Mindoro. Kabilang 
dito ang dalawang malalaking 
pamamarusa sa mga lumalabag 
at di tumutupad sa patakaran ng 
rebolusyonaryong kilusan sa 
pagbubuwis sa kaaway sa uri. 


Samantala, nagpapatuloy ang 
maliliit na operasyon na 
nakapagpapalitaw ng armas at 
namamarusa sa mga impormer at 
masasamang elemento. Sa 10 


malalaking operasyon ay naka- 
kumpiska ng higit sa 40 malalakas 
na armas at higit sa 20 pistola, mga 
bala at iba pang kagamitan, napatay 
ang isang laking seksyon ng kaaway, 
higit na malaki ang dami ng mga 
kaaway na tropang sumuko sa mga 
labanang ito, at nawasak ang 
mahahalagang kagamitan sa 
transportasyon at komunikasyon ng 
kaaway. 

Ang papadalas at matitinding 
operasyon ay naglalarawan ng 
inabot na lapad at lalim ng 
suportang ibinibigay ng baseng 
masa, tulad ng aktibong 


pagpapaabot ng impormasyon 
hinggil sa pakat at kilos ng kaaway 
sa mga sona at larangang gerilya. 


SA GABAY ng sentral na tungkulin ng 
Partido sa rehiyon na “magpaigting 
ng pakikidigmang gerilya at mga 
pakikibakang masa habang 
nagpapalakas at nagpapalawak at 
magpalakas kasabay ng pagpa- 
paigting ng pakikidigmang gerilya at 
mga pakikibakang masa!”, tiyak na 
magpapatuloy ang pagsulong ng 
rebolusyonaryong kilusan sa Timog 
Katagalugan at mabibigo ang 
Campaign Plan Balangai. m 

d4 kinakailangang iwaksi ni Macapagal- 
Arroyo ang militaristang kaisipan ni Estrada 
at Gen. Angelo Reyes. Kailangan niyang 
unawain na mabibigo ang anumang “military 
rescue operation” katulad ng pagkabigo ni 
Estrada at General Reyes, at na mapapalaya 
lamang ang mga bihag ng digma sa 
pamamagitan ng negosasyon alinsunod sa mga 
internasyunal na makataong batas at alituntunin 
sa digmaan, at sa mga prinsipyo at mga 
panuntunang pinagkaisahan ng NDFP at GRP 
nang isinakatuparan ang pagpapalaya sa mga 
bihag ng digma ng BHB mula noong 1997. 

Si Buan ay nasasakdal sa hukumang 
bayan para sa kaso ng pang-eespiya at mga 
war crime. Nahaharap din si Martin sa mga 
reklamong isinampa ng masa sa Dolores, 
Quezon, kung saan siya noo'y tumayong 
hepe ng PNP. Pormal nang nasimulan noong 
nakaraang taon ang proseso ng 
imbestigasyon, pagsasampa ng kaso at 
paglilitis. 

Gayunpaman, nasa kapasyahan ng mga 
rebolusyonaryong organo ng demokratikong 
gubyernong bayan kung ipagpapatuloy o 
isusupinde ang prosesong ito upang bigyang- 
daan ang negosasyon at pagpapalaya ng mga 
bihag sa batayang makatao. Maaari rin itong 
bigyang kunsiderasyon sa layuning pampulitika 
tulad ng pagsisilbing isang confidence building 
measure para sa negosasyong 
pangkapayapaan. Magsisilbi rin sa ganitong 
layunin kung palalayain ni Macapagal-Arroyo 
ang mga bilanggong pulitikal. 

Sa ano't anupaman, kung walang 
matanggap na pormal na kahilingan ang BHB 
mula sa GRP para sa pagpapalaya kina 
Martin at Buan, nakahanda ang BHB na 
walang-taning silang pangalagaan bilang mga 
bihag ng digma na may garantiya ng maluwag 
at makataong pagtrato at pagrespeto sa 
kanilang mga karapatan alinsunod sa mga 
internasyunal na makataong batas at mga 
alituntunin sa digmaan. Œ 


Hinggil sa pambobomba 
sa Metro Manila 


Pahayag ng Komiteng Tagapagpaganap 
ng Komite Sentral ng Partido Komunista ng Pilipinas 
Disyembre 31, 2000 


ISANG PAKANANG MAKADEMONYO ANG SUNUD-SUNOD NA 
pambobomba sa limang publikong lugar sa Metro 
Manila noong ika-30 ng Disyembre 2000. 

Buong higpit itong kinukundena ng Partido 
Komunista ng Pilipinas at rebolusyonaryong kilusan. 

Buong higpit ding kinukundena namin ang garapal 
na pagtatangka ng Malakanyang na sisihin ang 
rebolusyonaryong kilusan kahit walang anumang 
imbestigasyon at kahit ang mga pangyayari at 
sirkunstansya ay nagpapahiwatig ng ganap na 
kabaligtaran. 

Walang kinalaman sa kahayupang ito ang 
rebolusyonaryong kilusan o anumang bahagi nito. 
Ipinapangako namin sa mga pamilya ng mga biktima at 
sa taumbayan na gagawin ng rebolusyonaryong kilusan 
ang lahat ng abot ng makakaya para tukuyin at lubos na 
papanagutin ang utak at mga salarin sa karumal-dumal 
na krimeng ito. 

Sa katunayan, ang Malakanyang, si Joseph Estrada 
mismo at mga kampon niyang sangkot sa mga kalupitang 
gaya ng sa Kuratong Baleleng, ang mga numero unong 
suspek na may pinakamalaking motibo, kakayahan, 
oportunidad at sikmura na gawin ang krimeng gaya nito. 

Ang disenyo ng terorismong ito ay hindi lamang para 
pumatay, bumalda, manugat at manindak-kundi 
pumatay, bumalda, manugat at manindak nang 
malawakan at ubos-todo. Hangad nito hindi lamang ang 
kumuha ng pansin at ispasyo sa mga dyaryo-kundi 
ganap na baguhin ang laman ng mga dyaryo. Hangad 
nitong ganap na tabunan ang nakasusulasok na mga 
iskandalong nabunyag sa nakaraang tatlong buwan at 
ilusot mula sa sukol na sukol na kalagayan ang 
kinamumuhian at naghihingalong reaksyunaryo at papet 
na paghahari ni Estrada at mga kroni niya. 

Ang eksplosibong ginamit ay malamang na C4 o 
plastic na tanging AFP at PNP ang may hawak-bukod 

sa inilusot ng RAM noong 1989. Sabay-sabay na inatake ang mga 
target, kabilang ang dalawa o tatlong mahigpit na gwardyado sa 
panahong nasa deklaradong maximum alert ang PNP. Ang 
kumplikasyon ng kabuuang operasyon ay nagtuturo sa isang pwersang 
may malaking organisasyon, mataas na antas ng kasanayang militar, 
mataas na uri ng mga kasangkapan sa koordinasyon at komunikasyon, 
at malapit na kaalaman sa sistema ng seguridad sa mga partikular na 
target at sa kabuuan ng Metro Manila. 

Ang pambobomba sa katapusan ng Disyembre, pagkatapos ng 
tangkang pagdukot at pagliligpit kay Luis “Chavit” Singson noong 
Oktubre, ang pagdukot at pagpapatahimik kay BubbyDacer noong 
Nobyembre, ang malawakang wiretapping sa mga senador, 
oposisyunista at mga elementong anti-Estrada na nabunyag noong 
kalagitnaan ng Disyembre, ang mga pagbabanta at pagmamanman sa 
mga testigo laban kay Estrada-lahat ng ito ay nagpapakita ng malinaw 
na padron ng tumitinding desperasyon ng kriminal na kaisipang mula 
sa walang pangingiming pangungurakot ay tumutungo sa aroganteng 
paglalaro sa karapatan at buhay ng mga kalaban sa pulitika at 
karaniwang mamamayan. 

Dapat tukuyin agad at lubos na papanagutin sa katarungan ang 
utak at mga tunay na salarin at tulungan ang mga biktima. Kaalinsabay, 
dapat tiyaking mabibigo ang imbing layunin ng pambobomba. Huwag 
magpasindak sa pananakot. Huwag magpalansi sa madugong intriga. 

Huwag hayaang madiskaril ng terorismo ang kilusang protesta. 
Matatag na isulong ang pakikibaka para patalsikin ang halimaw sa 
Malakanyang bago matapos ang unang kwarto ng taong 2001. 

Gaya ng paulit-ulit na nilinaw ng Partido Komunista sa 
nakaraan, ang pakikibaka para patalsikin si Estrada ay nakasalalay 
at nakatuon, higit sa anupaman, sa ligal na kilusang protesta sa 
kalunsuran. Lalong totoo ito ngayon sa kabila ng mga pambobomba 
sa Metro Manila. 

Dapat matatag na magpursige sa ligal na pakikibaka para patalsikin 
si Estrada. Alinsunod rito, muling ipinapahayag ng Partido Komunista 
ang pasya nito na sadyang pigilan ang mga aksyong militar sa Metro 
Manila para tiyakin ang pinakamaluwag na kundisyon para sa pagsulong 
ng ligal na kilusang protesta at hindi bigyan ang kinamumuhiang 
naghaharing rehimeng Estrada ng pagkakataong gamitin ang mga 
operasyong partisano ng Bagong Hukbong Bayan sa Metro Manila 
para supilin at guluhin ang kilusang protesta. 

Gayunman, sa harap ng malinaw na padron ng tumitinding pasistang 
terorismo at banta ng panunupil sa di armadong kilusang masa, lalong 
pag-iibayuhin ng Bagong Hukbong Bayan ang mga taktikal na opensiba 
sa kanayunan. Kailangan ding palawakin at palakasin ang kilusang lihim 
sa kalunsuran. Ang mgaito ang magtitiyak na kahit tuluyang masiraan ng 
bait at maghuramentado ang halimaw sa Malakanyang-patuloy na 
makapagpupunyagi at susulong ang pakikibakang bayan. m 


| MGABALITA NG 
dax, PAKIKIBAKA 


PULIS SA COMPOSTELA VALLEY, 
DINISARMAHAN 

Isang pulis ang dinisarmahan ng 
mga mandirigma ng BHB sa Barangay 
Langgam, Maco, Compostela Valley 
bandang gabi nitong Enero 30. 

Sinamantala ng mga Pulang 
mandirigma ang pagkakataong 
nagpapahinga si SPO4 Ernesto Cudal 
sa kanyang bahay. Nagulat ito nang 
bungaran ng BHB at walang nagawa 
kundi isuko ang kanyang .45 at 
cellphone. Sakay sa kanyang sariling 
dyip, nakapagpahatid pa ang mga 
mandirigma kay Cudal hanggang 
haywey. 


DETATSMENT NG CAFGU 
SA SARANGANI, SINALAKAY 
Limang M14, apat na ripleng 
Garand at mga kagamitang 
pangkomunikasyon ang nasamsam ng 
mga Pulang mandirigma nang kanilang 
salakayin ang detatsment ng CAFGU 
sa Barangay Kenam, Malapatan, 
Sarangani nitong Enero 29. Sa tulong 
ng isang kaalyadong CAFGU, 
matagumpay na naisagawa ng BHB 
ang reyd sa detatsment na 
binabantayan ng iisang sundalo ng AFP 
at dalawang elemento ng CAFGU. 


MGA TAKTIKAL NA OPENSIBA, 
TULUY-TULOY SA KABIKULAN 
Labintatlong iba'tibang kalibreng 
armas ang nasamsam at siyam na 
elemento ng kaaway ang napatay sa 
anim na magkakahiwalay na taktikal 
na opensiba ng Bagong Hukbong 
Bayan (BHB) sa Kabikulan ngayong 
Enero at mga huling araw ng 
nakaraang buwan, ayon sa ulat 
koresponsal ng Romulo Jallores 
Command ng Bikol. 
Nitong Enero 29, isang pulis pr 

MGA BALITA NG PAKIKIBAKA 


Hinamon ni Jessie Lipura, 
dating konsultant sa usapang pangkapayapaan, 
ang rehimeng Macapagal-Arroyo na magpatupad 
ng programang makatao at kinundena ang plano 
nitong itaguyod ang pag-uusap sa 
Rebolusyonaryong Partido ng Manggagawa- 
Pilipinas-Revolutionary Proletarian Army- Alex 
Boncayao Brigade (RPMP-RPA-ABB). 

Si Lipura, na nadakip nitong Enero 6 sa Barangay 
Taloc, Bago City, Negros Occidental at nakalaya 
pansamantala nitong Enero 30 sa bisa ng pyansa, ay 
nakapanayam ng midya paglabas niya sa kulungan. 

Ayon kay Lipura, inaantabayanan ng taumbayan 
ang paghapag ng rehimeng Macapagal-Arroyo sa 
Ipinagmamalaki nitong people's agenda na 
kinabibilangan ng pagpapatuloy ng usapang 
pangkapayapaan sa pagitan ng GRP at NDFP at ang 
pagpapalaya sa lahat ng bilanggong pulitikal. 

Sinabi ni Lipura na dapat nang abandunahin ng 
pamahalaang Arroyo ang programang Oplan 


REHIMENG MACAPAGAL-ARROYO, HINAMON, PAKIKIPAG-USAP SA 
RPMP-RPA-ABB, KINUNDENA SA NEGROS 


Makabayan ng dating rehimeng US-Estrada, at hugutin 
na ang mga tropang militar sa Mindanao at iba pang 
bahagi ng Pilipinas upang wakasan ang todo-gera at 
ang matinding militarisasyon sa kanayunan. Ang 
pagpapadala ng mga tropang militar sa kanayunan, 
aniya, ay hindi solusyon sa mga pundamental na 
problema ng lipunan, kundi nagbubunsod pang patuloy 
napananalanta samamamayan. “Ang militar ang siyang 
lumalabag sa mga karapatang-tao ng mamamayan,” ani 
Lipura. 

Mariin din niyang kinundena ang pinaplanong 
pagpapatuloy ng usapang pangkapayapaan sa 
pagitan ng GRP at kontra-rebolusyonaryong 
RPMP-RPA-ABB. Aniya: “Ang tanging 
mabebenepisyuhan sa usapang ito ay ang dating 
Ambasador na si Eduardo Cojuangco Jr.” Dagdag 
pa niya, “Ang RPMP-RPA-ABB ay hindi 
nagtatanggol sa interes ng masa at sa halip, ang maliit 
na grupong ito ay gwardya at bayaran ni 
Cojuangco.” H 


“4 ang napatay, samantalang isa pa 
ang malubhang nasugatan nang 
tambangan sila ng mga mandirigma ng 
BHB sa Barangay Mercedes, Pilar, 
Sorsogon. 

Pinarusahan nitong Enero 10 ng 
isang tim ng BHB si Roberto San 
Agustin, elemento ng CAFGU sailalim 
ng pusakal na 42" IB sa Barangay 
Beguito Biejo, Libmanan, Camarines 
Sur. Bukod sa pangunahing tagakolekta 
ng tong, nagrerekluta rin ng mga 
impormer si San Agustin at direktang 
gumigiya sa mga operasyong militar 
laban sa BHB. Nasamsaman siya ng 
isang .38 na paltik. 

Dagdag pa ng ulat koresponsal, 
sinunog ng isang tim ng BHB ang 
isang bus ng Superlines nitong Enero 
4 sa Sinuknipan, Del Gallego, 
Camarines Sur dahil sa patuloy na 
pagtanggi ng kumpanya na magbayad 
ng rebolusyonaryong buwis. 


Dalawang sundalo ng “A” Coy, 
22" IB ang inisparo at napatay ng 
isang tim ng BHB sa Barangay 
Banquerohan, Legazpi City noong 
Disyembre 31, 2000. Namatay 
kaagad sina Sgt. Alfredo Paitan at 
isang Pfc. Alex Vivar at nakumpiska 
sa kanila ang isang .45 at isang .38. 

Ayon din sa Romulo Jallores 
Command, magkakasabay na nireyd 
ng mga kasapi ng BHB ang tatlong 
bahay ng PNP at isang despotikong 
panginoong maylupa sa Camarines 
Norte noong Disyembre 28, 2000. 

Ginawaran ng BHB ng 
kamatayan ang despotiko at kriminal 
na panginoong maylupa na si 
Francisco “Ike” Villafuerte, kamag- 
anak ni Gob. Luis Villafuerte ng 
Camarines Sur. Si Villafuerte ay 
pusakal na mangangamkam ng lupang 
kinukultiba ng 48 pamilya at utak sa 
paninira at panununog ng ari-arian, 


pambubugbog, pagpapakulong at 
pagpatay sa mga magsasaka. Ahente 
din siya ng Military Intelligence Group 
at direktang nakikipag-ugnayan sa 
pamunuan ng dibisyong sumasaklaw 
sa Kabikulan. Nakumpiska sa kanya 
ang tatlong .45, dalawang granada at 
iba pang gamit-militar. 

Ikalawang target si SPO4 
Anatolio “Hudas” Villablanco, 
elemento ng Jose Panganiban Police, 
sagad-sagaran at napatunayang 
malaki ang kasalanan sa 
rebolusyonaryong kilusan at 
mamamayan. Ginawaran siya ng 
parusang kamatayan noong umaga 
ding iyon sa Sta.Elena, Jose 
Panganiban, Camarines Norte. 
Nakumpiska sa kanya ang isang M16 
at isang .38. 

Isang M16, isang .38, mga bala 
at iba pang gamit-militar ang 
nasamsam sa dalawa pang sinalakay 

na bahay ng mga 
pulis sa parehong 
lugar. 

Samantala, 
pinarusahan ng 
BHB-Masbate noong Disyembre 25, 
2000 ang pusakal na si SPO3 Edwin 
Espiloy at ang kanyang kapatid na si 
SPO1 Efrahem Espiloy, mga 
elemento ng Monreal Police sa 
Masbate, sa kanilang bahay sa 
Barangay Real, Monreal. Nakuha sa 
magkapatid ang isang M14, isang 9 
mm at isang .38. 

Pinarusahan din ng tatlo- 
kataong tim ng BHB ang traydor at 
abusadong si Edwin Nacional, 
presidente ng Balikloob Foundation 
Inc. noong Disyembre 22, 2000 sa 
Marquez Street, Barangay 14, 
Legazpi City. Ang Balikloob 
Foundation ay instrumento ng 
reaksyunaryong rehimen sa 
pagpuproyekto ng pagsuko ng mga 
mandirigma at kadre ng BHB at sa 
paghikayat sa mga itong maging 
ahente sa paniktik ng berdugong 
sandatahan. 


ISANG SUNDALO NG 21“T1B, 

PATAY SA ENGKWENTRO 

Isang korporal ng 21“ IB ang 
napatay at limang iba pa ang 
nasugatan nang makasagupa ang 
isang tim ng BHB sa Barangay 
Salecsec, Balbalan, Kalinga nitong 
ika-22 ng Enero. Nagsasagawa ng 
operasyong militar ang mga tropa ng 
kaaway nang ang mga ito ay 
paulanan ng bala ng mga Pulang 
mandirigma. 


SERYE NG PROTESTA, 

INILUNSAD SA PAYATAS 

Nitong Enero 29, dumagsa sa 
munisipyo ng Quezon City Hall ang 
Kalipunan ng Damayang Mahihirap 
(KADAMAYV) at July 10 Payatas 
Victims’ Organization (JI0OPVO) 


MGA BALITA NG PAKIKIBAKA 


upang tutulan ang muling pagpayag ng 
gubyerno ng Quezon City, sa 
pangunguna ng alkalde nitong si Ismael 
Mathay Jr., na muling tambakan ng 
basura ang Payatas, Quezon City 
kahit walang maialok na relokasyon 
sa puong-libong pamilyang 
naninirahan at naghahanapbuhay dito. 
Ang piket na ito ay bahagi ng serye 
ng mga pagkilos na inilunsad noong 
Enero 15 ng KADAMAY at JIOPVO 
upang tutulan ang napaka-peligrosong 
pagtatambak ng basura sa Payatas, 
kung saan daan-daan ang nasawi nang 
guhuan ng basura noong Hulyo 2000 
at muli, nitong Enero 26. 


PAGMASAKER SA TARLAC-14, 
KINUNDENA 

Kinundena ni Kasamang 
Serafin Magdiwang, tagapagsalita ng 
BHB-Tarlac, ang makahayop na 
pagmasaker ng mga berdugong AFP 
at PNP sa 14 na Pulang mandirigma 
atupisyal ng rebolusyonaryong kilusan 
noong Enero 15 sa Barangay San 
Vicente, may ilang kilometro lamang 
ang layo sa Tarlac City. Sa isang 
pahayag, sinabi ni Magdiwang na 
karamihan sa mga biktima ay may 
tama ng bala sa ulo. 


RHB, MAMAMASLANG 
NG MGA INOSENTE 

Tahasang kinundena ni Jose 
Agtalon, tagapagsalita ng Josepino 
Corpuz Command ng BHB ang 
walang-kaabug-abog na pagpaslang 
ng mga elemento ng Rebolus- 
yonaryong Hukbong Bayan sa mga 
sibilyan na sina Eric “Ricky” Canlas, 
Jesse Bagtas at Noel dela Cruz. Si 
Canlas ay boluntir ng DSWD at 
upisyal ng Pampanga Radio 
Communication sa Barangay San 
Antonio, Mexico, Pampanga. 
Pinaslang siya ng mga RHB bago 
matapos ang taong 2000 sa 
paghihinalang tagasuporta siya ng 


BHB. Sina Bagtas at dela Cruz 
naman ay pinatay ng RHB noong 
Disyembre 18. Sila'y pawang mga 
ordinaryong manlalako ng isda sa 
nasabing lugar. 


DEPENSIBA SA BATANGAS, 
NAGAWANG OPENSIBA NG BHB 

Nagawang opensiba ng BHB 
ang depensibang sitwasyon nang 
makapanlaban sa tangka ng mga 
elemento ng Philippine Marines na 
kubkubin ang isang pangkat ng mga 
mandirigma sa Sityo Nangkaan, 
Barangay Mataas na Pulo, Nasugbu, 
Batangas nitong Enero 7. 

Napatay ng mga Pulang 
mandirigma ang dalawang kawal ng 
Marines samantalang isa pang 
sundalo at isang pulis ang 
nasugatan sa  30-minutong 
sagupaan. Nasamsam ang isang 
M14 mula sa mga nasawing 
sundalo. Upang pagtakpan ang 
sinapit na kahihiyan, ang 
pangyayari ay tinawag ng Marines 
na “engkwentro” sa halip na 
nabigong kubkob laban sa BHB. 


ASYENDA SA SAN NARCISO, 
QUEZON, SINALAKAY 

Sinunog ng mga mandirigma 
ng BHB noong Disyembre 30 ang 
mga kagamitan at sasakyan na pag- 
aari ni Domingo Reyes, isang 
panginoong maylupa na patuloy na 
tumatangging magbayad ng 
rebolusyonaryong buwis at 
nangangamkam ng lupa sa mga 
magsasaka. Si Reyes din ang 
nagmamay-ari ng Ocean Palace Mall 
sa Lucena City at Viva Shipping 
Lines na regular na bumibyaheng 
Marinduque-Lucena. 

Kabilang sa mga gamit niyang 
sinunog ang pitong sasakyan (apat na 
dump truck, isang trak ng bumbero, 
isang traktora at isang backhoe) at 
ilan pang makinarya sa asyenda. 

